ՎԵՐԱՊԱՏՐԱՍՏՈՂ ԿԱԶՄԱԿԵՐՊՈւԹՅՈւՆ

«ՇԻՐԱԿԻ Մ. ՆԱԼԲԱՆԴՅԱՆԻ ԱՆՎԱՆ ՊԵՏԱԿԱՆ ՀԱՄԱԼՍԱՐԱՆ» ՀԻՄՆԱԴՐԱՄ

ՀԵՏԱԶՈՏԱԿԱՆ ԱՇԽԱՏԱՆՔ

Թեմա՝ Մակդիրը և դրա ուսուցման յուրահատկությունները

Կատարող՝ Արմինե Հովհաննիսյան

\_ \_\_\_\_\_\_Գյումրու թիվ 41 հիմնական դպրոց\_\_\_\_\_\_\_\_\_\_\_

դպրոց

\_\_\_\_\_\_\_\_\_\_\_\_Ղեկավար՝ \_բ.գ.թ., դոցենտ Մ. Խաչատրյան

\_\_\_ բ.գ.թ., դոցենտ Ա. Հայրապետյան\_\_\_\_\_\_\_\_

անուն, ազգանուն

ԳՅՈւՄՐԻ - 2022

**ԲՈՎԱՆԴԱԿՈՒԹՅՈՒՆ**

 **ՆԵՐԱԾՈՒԹՅՈՒՆ**……………………………………………………………………….3

**ԳԼՈՒԽ 1.** Մակդիրի ուսուցումը գործնական մեթոդներով …………………………………4

**ԳԼՈՒԽ 2.** Մակդիրի ուսուցումը գրականության ժամերին………………………… 9

ԵԶՐԱԿԱՑՈՒԹՅՈՒՆ ………………………………………………………………………14

ՕԳՏԱԳՈԾՎԱԾ ԳՐԱԿԱՆՈՒԹՅԱՆ ՑԱՆԿ ……………………………………………..15

**ՆԵՐԱԾՈւԹՅՈւՆ**

Հայտնի է, որ լեզվական յուրաքանչյուր թեմայի ուսումնասիրություն նախ՝ ենթադրում է տվյալ ուղղությամբ գիտելիքի խորացում, հարստացում: Այդպես է նաև մակդիրի ուսումնասիրությունը, որի վերաբերյալ աշակերտները պետք է տեսկան գիտելիքներ ձեռք բերեն հայոց ելզվի ժամանակ, իսկ գործնական հմտությունները և տվյալ լեզվամիջոցի արժևորումը՝ գրականության ժամի:

Մեր աշխատանքը համարում ենք արդիական, քանի որ ըստ դպրոցական ծրագրի՝ նախատեսված է լեզվական պատկերավորման միջոցների՝ այդ թվում մակդիրի ուսուցումը: Որպեսզի հնարավորինս արդյունավետ լինի վերջինիս ուսուցումը, անհրաժեշտ են ոլորնել և գտնել ուսուցման արդունավետ մեթոդներ: Հենց այս նպատակին է ծառայում մեր սույն հետազոտությունը:

Կարծում ենք՝ հնարավորինս արդյունավետ կլինի մեր աշխատանքը եթե նախ ուսումնասիրենք մակդիրի՝ որպես լեզվական նյութի ուսուցման առանձնահատկությունը, ապա՝ գրականության ժամերին՝ արդեն բնագրի օգնությամբ: Ըստ այսմ՝ մեր հետազոտության առաջադիր նպատակից բխող խնդիրներն են.

 ա/ Մակդիրի ուսուցումը գործնական մեթոդներով հայոց լեզվի ժամերին:

բ**/** Մակդիրի ուսուցումը գրականության ժամերին բնագրերի վերլուծության օգնությամբ:

**ԳԼՈՒԽ 1.** Մակդիրի ուսուցումը գործնական մեթոդներով

Մակդիրի մասին տեսական գիտելիքներ աշակերտները ստանում են 6-րդ դասարանից[[1]](#footnote-1):

 Նկատենք, որ մակդիրի ուսումնասիրությունը գործնականում շատ ավելի լայն կիրառություն է ենթադրում, քանի որ այն անմիջականորեն կապված է բառապաշարի հարստացման կարևոր հարցի հետ: Այս ամենով մակդիրի՝ որպես լեզվական արտահայտչամիջոցներից ամենատարածվածի ուսուցումը գործնական նշանակություն ունի, նաև գործնական ուսուցում է ենթադրում, և նրա արդյունավետությամբ պայմանավորված է դպրոցի առջև դրված չափորոշչային պահանջներից բառապաշարի հարստացումը, պատկերավոր մտածողության զարգացումը, գրագետ /գրավոր և բանավոր/ խոսքի ապահովումը:

Նշենք, որ արդի տեղեկատվական հասարակությունը մի կողմից հեշտացնում է ուսուցչի աշխատանքը՝ տրամադրելով տեսազննական պարագաների հնարավորություն, մյուս կողմից՝ ուսուցիչը շատ ջանքեր պիտի տրամադրի իր խոսքի ուսուցողական արժեքը պահպանելու համար: Այս ամենից ելնելով, ինչպես նաև հաշվի առնելով մակդիրի առանձնահատկությունները՝ կարծում ենք, որ ավելի արդյունավետ են գործնական մեթոդները:

Հայտնի է, որ ըստ գիտելիքների ձեռքբերման աղբյուրների՝ մեթոդները բաժանվում են երեք հիմնական խմբերի՝ խոսքային, զննական և գործնական: Տվյալ դեպքում մեզ հետաքրքրող գործնական մեթոդները տարատեսակ վարժություններ են, գործնական աշխատանքները, որոնք կատարվում են աշակերտ-աշակերտ, աշակերտ-ուսուցիչ համագործակցությամբ, այսինքն՝ աշակերտները հանդես են գալիս իբրև ակտիվ մասնակիցներ, և ուսուցչի խոսքը միայն ուղղորդող /այլ ոչ թե թելադրող/ նշանակություն ունեն: Այսպիսին են բոլոր համագործակցային և փոխգործուն մեթոդները: Քանի որ տեղեկատվությունն այսօր չափազանց ազատ է և առատ, աշակերտը և ուսուցիչը պետք է կարողանան ճիշտ կողմնորոշվել, տեսակավորել, որոշել գիտելիքի տեղն ու կարևորությունը:

Որպեսզի աշակերտները կարողանան քննադատաբար, ստեղծագործաբար և արդյունավետ կիրառել նոր տեղեկությունը, անհրաժեշտ է ուսուցչի ուղղորդող դերը: «Նման արդյունքի հասնելու համար մտածողության ձևավորումն ու զարգացումը պետք է դառնան ուսուցչի աշխատանքի մշտական ու անբաժան մասը»[[2]](#footnote-2): Ուսուցիչը պիտի ձգտի աշակերտներին դարձնել ավելի ակտիվ, նրանք պիտի կատարեն որոնողական աշխատանք, ի հայտ բերեն աշակերտի ներքին հնարավորությունները, զարգացնեն ստեղծագործական մտածողությունը: Սա մտածելու «մի եղանակ է, որը պահանջում է կարդալ, ընկալել տրված նյութը, որից հետո մտածել դրա մասին, վերլուծել, համեմատել, գնահատել, գտնել այդ նյութի կապը կյանքի հետ, կյանքում դրա կիրառման հնարավորությունները»[[3]](#footnote-3):

Ընդհանրապես ուսուցումը պետք է կազմակերպել կյանքում կիրառելի վերջնարդյունքի հնարավորության հաշվառումով: Ինչպես նշում է մանկավարժը[[4]](#footnote-4), այս համակարգը, որ կոչվում է ԽԻԿ համակարգ, մի մոդել է, որը բաղկացած է երեք փուլերից, ուր աշակերտները պետք է ներգրավվեն մինչև նյութը սովորելը /խթանում/, նյութը սովորելու ընթացքում /իմաստավորում/ և նյութը սովորեցնելուց հետո /կշռադատում/:

Եթե համեմատենք ավանդական մեթոդաբանության հետ, կնկատենք, որ ԽԻԿ համակարգը հիշեցնում է ավանդական համադրական դասը, որի աշխատանքների բազմազանությունը ուսուցողական մեծ արժեք ունի: Այդպիսին է, օրինակ, տնային աշխատանքի նպատակաուղղված ստուգումը, որը վարժությունների ու վերլուծությունների հետ միասին նպաստում է նախորդ նյութի յուրացմանը: Սրանք էլ հիմք են հանդիսանում նոր նյութի բացատրության համար: Վերջինս իրականացվում է պարզից դեպի բարդը, եզակիից դեպ ընդհանուր գնալու, եզրահանգումներ անելու ուղիով, որից էլ բխեցվում են սահմանումները: Այս ամենից հետո, արտածման /դեդուկցիայի/ մեթոդով առաջնորդվելով, կատարվում են նյութի յուրացմանը նպաստող վարժություններ, որոնք էլ պիտի ամրապնդվեն համապատասխան տնային աշխատանքներով:

Օրինակ՝ բացատրելով աշակերտներին, թե ինչ է մակդիրը, կարելի է պատկերել գծագիր՝ առավել տպավորիչ դարձնելով համեմատությունը:

 մեծ մութ

աչքեր

կապույտ - ծով

 կանաչ լուսավոր

Մեկ այլ օրինակ՝

 գեղեցիկ- հեքիաթ

այգի

ձմեռային- - լուսերիզ

 արծաթագեղմ

 Այս ամենից հետո առաջարկում ենք աշակերտներին ընթերցել «Մակդիր» թեմային նախորդող Ավ. Իսահակյանի «Եղնիկը» պատմվածքից նկարագրություն պարունակող հաված՝ առանձնացնելով մակդիրները:

Դրանից հետո միասին սահմանում ենք, որ մակդիրը՝ գեղարվեստական խոսքում պատկերավոր հատկանիշ արտահայող բառերը կամ կապակցությունները կոչվում են *մակդիր*:

Այս մոտեցմամբ, այն է՝ ամբողջ նյութը տեսանելի և ճանաչելի դարձնելու նկատառումով կարելի է դիմել զննական մեթոդներից, ասենք, դիտման մեթոդին և ցուցադրել տեսանյութ մակդիրի վերաբերյալ /կից նշում ենք հղումը[[5]](#footnote-5)/:

Հետո՝ դասի ընթացքում արդեն վարժությունների օգնությամբ պետք է հիմնավորել ստացած գիտելիքը, օրինակ՝

Բառապաշարի հարստացման նպատակով ևս այս տիպի աշխատանքներն արդյունավետ են: Առաջացած նոր բառերը կգրանցվեն բառատետրերում, նրանցով կկազմեն բառակապակցություններ, նախադասություններ, գրույթներ, որոնք էլ կծառայեն խոսքի զարգացմանը, օրինակ՝ կարելի է դասարանը երկու խմբի բաժանել՝ մեկ խմբին հանձնարարել տալ ասենք՝ եղնիկ բառի համար սովորական, իսկ մյուս խմբին՝ գեղարվեստական բնորոշումներ.

փորիկ դեռափթթ

խարտյալ ազատատենչ

եղնիկ

երկչոտ ծով աչքերով

Կարծում ենք, այս մեթոդով աշակերտները կհամեմատեն և կզգան սովորական և գեղարվեստական բնութագրումների, ապա և մակդիրը ավելի դյուրությամբ կտարբերակեն:

Ավելի բարձր դասարաներում կարելի է գործդրել «Համառոտ դասախոսությունների»[[6]](#footnote-6) մեթոդով՝ հիշեցնելով և լրացնելով երեխաների մակդիրի մասին ունեցած գիտելիքները:

Ավելի բարձր դասարաններում՝ մանավանդ ավագ դպրոցում, երբ աշակերտները պատկերավորման այլ միջոցները ևս անցել են, կարելի է հաձնարարել հեևյալ բնույթի գործնական առաջադրանքներ, ինչպես՝

**1. Պատկերավորման միջոցներից ո՞րն է գործածված**:

**ա**)*Բարկացավ Դավիթը, չափը շպրտեց, Տվավ Կոզբադնի գլուխը ջարդեց,*

*Չափի փշրանքը անցավ, գնաց, Մինչև օրս էլ դեռ գնում է թռած*:

**1**․փոխաբերություն

**2**․մակդիր

**3**․անձնավորում

**4**․ չափազանցություն:

**բ**)*Այս աղմկահույզ կյանքի խենթ բոցում Այրում է սիրտս սրբազան մի դող,
Հուզում է հոգիս մի վեհ հիացում, Եվ սարսափելին՝ թվում է դյութող*…

**1**․չափազանցություն

**2**․մակդիր

**3**․համեմատություն

**4**․շրջասույթ:

1. **Պատկերավորման-արտահայտչական միջոցներից քանի՞սն են գործածվել.**հանգավորում, շրջադասություն, համեմատություն, փոխաբերություն, մակդիր:

*Կախվել է ժայռը անդունդի վրա* *Եվ դարեր այդպես կախված է մնում, Ջրերի մեջ են ոտքերը նրա, Իսկ գլխին հոգնած ամպերն են քնում:*

1. **Պատկերավորման-արտահայտչական միջոցներից քանի՞սն են գործածվել.**անձնավորում, մակդիր, շրջադասություն, չափազանցություն, համեմատություն:

*Պատուհանըս մատնահարեց ու անցավ հովն հերարձակ աշունին.* *Չարաճըճի ինչպես աղջիկ մը, ինչպես Խաղընկեր մը` դըրան ետին մոռցըված` Պատուհանըս մատնահարեց ու անցավ, հովն հերարձակ աշունին:*

1. **Ընդգծվածներից քանի՞սն են մակդիր.**

***հոգնած*** ամպեր, ***կապույտ*** մրրիկ, ***սև*** կրակ, ***կարմիր*** ծաղիկ, ***խարտյշ***  քամի, ***թռչող***

կյանք,***գժված*** քամի:

***5.***  **Ընդգծվածներից քանի՞սն են մակդիր.**

***վհատ*** խոսքեր, ***ոսկի*** արտեր, ***երերուն*** քայլվածք, ***բարձր*** ծիծաղ, ***ցնորք*** աղջիկ, ***մեռնող***արեգակ, ***նիրհող*** դաշտեր:

Այս ամենը, իհարկե, բազմակողմանի և համակողմանի գիտելիքներ տալու միտում ունի, և կարելի է կազմակերպել՝ ըստ դասարանի մակարդակի և պատրաստակամության:

**ԳԼՈՒԽ 2.** Մակդիրի ուսուցումը գրականության ժամերին

**Մակդիրը** քերականության մեջ կոչվում է *որոշիչ*, բայց բոլոր որոշիչները չէ, որ մակդիր են: Մակդիրը գեղարվեստական որոշիչն է, որը, սովորական հատկանիշ արտահայտելուց բացի, ունի լրացուցիչ արտահայտչական, հուզական երանգ, բնութագրող է, գնահատող և անպայման փոխաբերական իմաստ ունենալով՝ արտահայտում է նաև հեղինակային վերաբերմունք: Համեմատենք հետևյալ բառա­կապակ­ցությունները՝ *փափուկ անկողին – փափուկ ժպիտ, կապույտ մատիտ – կա­պույտ–ամայություն*: Առաջինները սովորական որոշիչ-որոշյալ կապակ­ցութ­յուններ են, իսկ երկրորդներ՝ մակդիրներ, որոհետև դրանցում կա փոխաբերական իմաստ, հուզական տարր, հեղինակային վերաբերմունք:

Գրողներն իրենց ստեղծագործական երևակայությամբ մակդիրների միջոցով առարկաների, երևույթների, մարդկանց մեջ հայտնաբերում են նոր հատկանիշներ և թարմություն ու իմաստային խորություն հաղորդում իրենց խոսքին, օրինակ՝ *համր մայ­թեր, խոսուն շիկնանք, ջերմ ձյուն, ծոցվոր ծառեր* (Պ. Սևակ), *փուշ աշխարհ, քար սրտեր, ծով կարոտ, զմրուխտ հավքեր* (Ավ. Իսահակյան), *տխուր քամի, գեղեցիկ ցավ* (Վ. Դավթյան) և այլն:

6-րդ դասարանում Մակդիր թեմային անդրադառնալուց հետո չափածո ստեղծագործություններից է Համո Սահյանի «ԺԱՅՌԻՑ ՄԱՍՈՒՐ Է ԿԱԹՈՒՄ»: Կարելի է աշակերտներին հանձնարարել

1. դուրս բերել տվյալ բանաստեղծությունից մակդրային կապացությունները
2. փորձել փոխարինել դրաք այլ մակդիրներով:

Ժայռից մասուր է կաթում,
**Կարմիր սարսուռ** է կաթում,
Ձորում մշուշ է:

Առուն մասուր է տանում,
Կարմիր սարսուռ է տանում,
Ի~նչ էլ աշխույժ է:

**Առուն բարի** է այնպես,
Հասկանալի է այնպես,
Այնպես անուշ է:

Նա երկնչում է քարից,
Բայց երբ թռչում է քարից,
Ահռելի ուժ է:

Առուն ինչպես կլռի,
Սերս եկել է ջրի,
Ձեռքինը կուժ է:

Առուն մասուր է տանում,
Կարմիր սարսուռ է տանում,
Աշուն է, ուշ է:

 Ընթերցելով այս բանաստեղծությունը՝ կարելի է դուրս բերել ***կարմիր սարսուռ*** բառակապակցությունը: Նախ անհրաժեշտ է բացատրել *սարսուռ* բառը՝ բուռն հուզմունքից՝ երկյուղից և այլնից առաջացող մարմնի դող, դողդողանք[[7]](#footnote-7): Կարելի է բառակազմական փոքրիկ աշխատանք ևս կատարել՝ ներկայացնելով բառի կազմությունը /մանավանդ որ 6-րդ դասարանցիների համար բառակազմական աշխատանքները ևս նորություն են/: Բացատրական և ուղղորդող աշխատանքներից հետո կարելի է առաջարկել աշակերտներին կարմիր բառի փոխարեն մեկ այլ բառ դնել, օրինակ՝ *լուսավոր, կարմրաշող, կարմրավառ, կարմրիկ, հրաշեկ* և այլն: Երեխաներն ազատ են, նույնիսկ կարող են բառեր հորինել, ասենք՝ *մասրային* սարսուռ:

Բառապաշարը հարստացնող հետաքրքիր աշխատանք է բնագրում եղած մակդիրները գործածել համապատասխան գոյականների հետ և, հակառակը՝ գոյականները գործածել համապատասխան մակդիրների հետ։ Օրինակ՝ **զվա­րթ** - դեմք, ժպիտ, մանկություն, տեսք, բնություն, երգ և այլն։ **Թովիչ** *-* բնություն, երգ, երաժշտություն, աչքեր, ձայն, նկար և այլն։

Կարելի է մակդիրների գործածությանն անդրադառնալ, գրականության ցանկացած դասի, օրինակ, վերցնենք Վ. Տերյանի «Իմ խաղաղ երեկոն է հիմա» բանաստեղծությունը**:** Մեր պատկերացումներն արտահայտենք դասի պլանով:

**Օրվա դասի պլան**

**Ամիս, ամսաթիվ՝ \_\_\_\_\_\_\_**

**Առարկա \_\_\_\_\_**Գրականություն**\_\_\_\_\_\_\_\_\_\_\_\_\_\_**

**Դասարան \_\_\_**8-րդ**\_\_\_\_\_\_\_\_\_\_\_\_\_\_\_\_\_\_\_\_\_**

**Դասի թեման՝**  *Վ. Տերյանի* «Իմ խաղաղ երեկոն է հիմա» բանաստեղծությունը: «Երկիր Նաիրի» շարքը

**Դասի տեսակը՝** Համակցված

**Դասավանդման մեթոդները՝** զրույցի և տեսազննական մեթոդներ

**Դասի նպատակները.**

**ա/ ակադեմիական**

* Ներկայացնել և վերլուծել ընդհանուր գծերով «Երկիր Նաիրի» շարքը: \_\_\_\_\_\_\_
* **\_**Ներկայացնել և մեկնաբանել «Իմ խաղաղ երեկոն է հիմա» բա­նաս­տեղծությունը՝ բացատրելով բանաստեղծության ստեղծման շարժառիթները:
* Զարգացնել և հիմնավորել պատկերավոր միջոցների և մանավանդ մակդիրի մասին գիտելիքները:

**բ/ սոցիալական**

* \_Իմանա «Իմ խաղաղ երեկոն է հիմա» բանաստեղծությունը:**\_\_\_\_\_\_\_\_\_\_\_\_\_\_\_**
* **\_**Կարողանա ամսունքել «Իմ խաղաղ երեկոն է հիմա» բանաստեղծությունը, իմանա, որ այն նաև երգի է վերածվել:**\_\_\_\_\_\_**
* «Երկիր Նաիրի» շարքում ընդգրկված բանաստեղծությունները, դրանց ստեղծման շարժառիթները:
* Զարգացնել բանավոր խոսքը, պատկերավոր մտածողությունը:

**Անհրաժեշտ պարագաներ \_\_\_\_\_\_**Դասագիրք, տետր, համակարգիչ, պռոեկտոր**\_\_\_\_**

**Դասի ընթացքը:**

**1.** Կազմակերպչական պահ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.** Տնային առաջադրանքներից ծագած հարցերի քննարկում, մեկնաբանում:\_\_\_\_\_\_

**Խթանման փուլի նկարագրությունը**

**3. \_\_\_\_**Աշակերտների հարցում:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.** Համապատասխան հարցադուրմներով բևեռել աշակերտների ուշադրությունը ներկայացվող դասի նյութին: Օրինակ՝ ինչ գիտենք Վ. Տերյանի մասին, ծանոթ է արդյոք «Իմ խաղաղ երեկոն է հիմա» բանաստեղծությունը, գիտեն արդյոք, որ այն երգի է վերածվել և տարաբնույթ մշակումների ենթարկվել:

**5. \_\_\_\_\_**Առաջադրանքների կատարում:\_

Ընթերցել \_բանաստեղծությունը, առանձնացնել մակդիրները, փորձել մեկնաբանել դրանց գործածությունը, առաջարկել մակդիրների այլ տարբերակներ, օրինակ՝ խաղաղ երեկո- անչար երեկո, լուսածիր երեկո և այլն:\_Ունկնդրել երգի կատարումը: Ժամանակ ունենալու դեպքում կարելի է լսել երգի մի քանի մշակումներ, ընտրել, թե դրանցից որը հավանեցին և հիմնավորել՝ ինչու:

**Իմաստի ընկալման փուլի նկարագրությունը**

**1.** Աշակերտների միջոցով նոր նյութի վերհանում և քննարկում:­

**2.** Առաջադրանքների կատարում:\_ Ընթերցել բանաստեղծությունը, մեկնաբանել անհասկանալի բառերը, փորձել մեկնաբանել և վերլուծել ստեղծագործության իմաստը:

**3.** Առաջադրված հարցերի քննարկում:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Կշռադատման, գնահատման փուլի նկարագրությունը**

* 1. Հարցերի և առաջադրանքների միջոցով նյութի ամփոփում և հիմնավորում:

Այս փուլում, օրինակ, կարելի է կիրառել ԳՈւՍ մեթոդը.

|  |  |  |
| --- | --- | --- |
| Գիտեմ  | Ուզում եմ սովորել | Սովորեցի  |
| Ինչ գիտեմ Վահան Տերյանի մասին | «Իմ խաղաղ երեկոն է հիմա»բանաստեղծությունըԻմանալ հետաքրքրական տեղեկություններ Վ. Տերյանի կյանքից: | Սովորեցի Վ. Տերյանի մասին հետաքրքրական տեղեկություն, ընթերցեցի, «Իմ խաղաղ երեկոն է հիմա»բանաստեղծությունը  |

* 1. Աշակերտների գնահատում:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Տնային հանձնարարություն**

Պատասխանել «Հարցեր և առաջադրանքներ» բաժնի հարցերին:

 Բանաստեղծությունը սովորել անգիր

**Եզրակացություն**

Այսպիսով, կարող ենք ամփոփել մեր աշխատանքը՝ ներկայացնելով հետևյալ եզրահանգումները.

* Մակդիրը՝ որպես պատկերավորման արտահայտչամիջոց ցանկալի է ուսուցանել նախ գործնական առաջադրանքների միջոցով:
* Առաջարկում ենք տեսական իմացությունը հիմնավորել գործնական առաջադրանքներ կատարելուց հետո:
* Ցանկալի է կատարել հնարավորինս շատ բնագրային աշխատանքներ, այսինքն՝ ինչպես մակդիրները, այնպես էլ լեզվական բոլոր գիտելիքները առանց տեքստային, բնագրային աշխատանքի հիմնավոր լինել չեն կարող:
* Ուսուցման մեթոդներն անհրաժեշտ է հատուկ ընտրությամբ գործադրել ցանկալի արդյունավետոթյունն ապահովելու համար:

**ԳՐԱԿԱՆՈՒԹՅԱՆ ՑԱՆԿ**

Աղայան Է., Արդի հայերենի բացատրական բառարան, «Հայաստան» Հրատարակչություն, Երևան, 1976**,** հ. 1, 2, էջեր 1642:

Ամիրջանյան Յու., Ա. Սահակյան, Մանկավարժություն, «Մանկավարժ» հրատ., Երևան, 2005, 446 էջ:

Գյուրջինյան Դ., Թ. Ալեքսանյան, Ա. Գալստյան, Մայրենի 6, Երևան, 2012, «Էդիտ Պրինտ» հրատարակչություն, էջեր 242:

Խաչատրյան Ս.Գ., Հայոց լեզվի դասավանդման մեթոդիկա, Գյումրի, 2008, էջ 120:

Մելքոնյան Ս. Ա., Ակնարկներ հայոց լեզվի ոճաբանության, «Լույս» հրատ., Երևան, 1984, էջ 157:

Վարդումյան Ս., Ս. Սարգսյան և ուրիշներ, Նոր մոտեցումներ ուսուցիչների պատրաստման գործընթացին ԱՅՌԵՔՍ, Երևան, 2004, էջ 288:

Տեր-Գրիգորյան, Ա. Ե., Հայոց լեզվի մեթոդիկա, Երևան, 1980, «Լույս» հրատարակչություն, էջ 563:

1. Գյուրջինյան Դ., Թ. Ալեքսանյան, Ա. Գալստյան, Մայրենի 6, Երևան, 2012, «Էդիտ Պրինտ» հրատարակչություն, էջեր 202:

 [↑](#footnote-ref-1)
2. Խաչատրյան Ս.Գ., Հայոց լեզվի դասավանդման մեթոդիկա, Գյումրի, 2008, էջ 12: [↑](#footnote-ref-2)
3. Նույն տեղում, էջ 11: [↑](#footnote-ref-3)
4. Տե՛ս նույն տեղում: [↑](#footnote-ref-4)
5. <https://www.youtube.com/watch?v=4yS3289cPb8> [↑](#footnote-ref-5)
6. Ս. Վարդումյան, Ս. Սարգսյան և ուրիշներ, Նոր մոտեցումներ ուսուցիչների պատրաստման գործընթացին ԱՅՌԵՔՍ, Երևան, 2004, էջ 88: [↑](#footnote-ref-6)
7. #  Աղայան Է., Արդի հայերենի բացատրական բառարան, «Հայաստան» Հրատարակչություն, Երևան, 1976, հ. 2, էջ 1286:

 [↑](#footnote-ref-7)